దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
దీపిక, రణ్‌వీర్‌ల పెళ్లి.. అతిథుల లిస్ట్ రెడీ?
బాలీవుడ్‌లో కొనసాగుతున్న పెళ్లిళ్ల సీజన్‌లోనే స్టార్ హీరోయిన్ దీపికా పదుకొనే, హీరో రణ్‌వీర్ సింగ్‌ల పెళ్లి కూడా జరిగిపోతుందని
Samayam Telugu | Updated:
Aug 15, 2018, 01:25PM IST
బాలీవుడ్‌లో కొనసాగుతున్న పెళ్లిళ్ల సీజన్‌లోనే స్టార్ హీరోయిన్ దీపికా పదుకొనే , హీరో రణ్‌వీర్ సింగ్‌ల పెళ్లి కూడా జరిగిపోతుందని కొన్నాళ్ల నుంచి వార్తలు వస్తున్నాయి. వీళ్ల పెళ్లి విషయంలో ఇది వరకే పలు తేదీలు ప్రచారంలోకి వచ్చాయి. వీళ్ల పెళ్లి ఖరారు అయినట్టుగా బాలీవుడ్ మీడియా ప్రచారం చేస్తూనే ఉంది. అయితే ఇప్పటి వరకూ ప్రకటించిన తేదీల్లో వీళ్ల పెళ్లి జరగలేదు కానీ, ఇప్పుడు మరో తేదీ ప్రచారంలోకి వచ్చింది.
నవంబర్ 20వ తేదీన రణ్‌వీర్, దీపికల పెళ్లి అనే మాట గట్టిగా వినిపిస్తోందిప్పుడు. డెస్టినేషన్ వెడ్డింగ్‌నే వీరు చేసుకోబోతున్నారని.. ఇటలీలో వీళ్ల పెళ్లి అని ప్రచారం జరుగుతోంది. ఈ మధ్య కాలంలో పలువురు సెలబ్రిటీలు ఇలా విదేశానికి వెళ్లి పెళ్లి చేసుకుని వచ్చారు. ఈ పరంపరలో దీపిక, రణ్‌వీర్‌లు కూడా ఇటలీలో పెళ్లి చేసుకోనున్నారని అంటున్నారు.
ఇప్పటికే వీళ్ల పెళ్లికి అతిథుల జాబితా కూడా రెడీ అయినట్టుగా హిందీ మీడియా చెబుతోంది. కేవలం ముప్పై మందిని మాత్రమే వీరు అతిథులుగా తీసుకెళ్లనున్నారని.. కుటుంబ సభ్యులు, వీళ్లకు బాగా కావాల్సిన వాళ్లు మాత్రమే పెళ్లికి వెళ్లబోతున్నారని మీడియా కథనాలను ఇస్తోంది. ఇటలీలో పెళ్లి చేసుకుని వచ్చాకా, ముంబైలో వీళ్లు రిసెప్షన్ ఏర్పాటు చేయనున్నారని కూడా కథనాలు వస్తున్నాయి.
అయితే తమ పెళ్లి ఊహాగానాలను మాత్రం ఇటీవల రణ్‌వీర్ కొట్టి పడేశాడు. ఇప్పుడప్పుడే తమ పెళ్లి ఉండదని ఆ హీరో స్పష్టం చేశాడు. మీడియా మాత్రం ప్రచారాన్ని ఆపడం లేదు.